《庐山五猗 其一》
宋代·洪咨夔

猗若人兮葛巾，渡柴桑兮水泠泠，稚子髧两髦兮从而后。

东家有酒兮，绿参天其荫柳。山风凉兮月瞑，枕白石兮未醒。

漭无极兮天游，不知乾之为马兮坤之为牛。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。